b'\n_START_ARTICLE_\nLietuvos sveikatos moksl\xc5\xb3 universiteto Gyvulininkyst\xc4\x97s institutas\n_START_PARAGRAPH_\nLSMU Gyvulininkyst\xc4\x97s institutas \xe2\x80\x93 biologijos mokslo institutas, \xc4\xafsik\xc5\xabr\xc4\x99s Baisogaloje._NEWLINE_\xc4\xaekurtas 1960 m. vietoj dalies perorganizuoto Lietuvos gyvulininkyst\xc4\x97s ir veterinarijos mokslinio tyrimo instituto (\xc4\xafkurto 1952 m.) ir pavadintas Lietuvos gyvulininkyst\xc4\x97s mokslinio tyrimo institutu. 1987 m. sujungtas su Lietuvos veterinarijos institutu, 1990 m. perorganizuotas \xc4\xaf savaranki\xc5\xa1k\xc4\x85 Gyvulininkyst\xc4\x97s institut\xc4\x85. 2003 m. institutas tapo Lietuvos veterinarijos akademijos dalimi. Nuo 2010 - LSMU Gyvulininkyst\xc4\x97s imstitutas.\n_START_SECTION_\nDarbai\n_START_PARAGRAPH_\nAtsi\xc5\xbevelgdamas \xc4\xaf gyvulininkyst\xc4\x97s raidos etapus ir j\xc5\xb3 ypatumus, Gyvulininkyst\xc4\x97s institutas tyr\xc4\x97 ir nuolat teik\xc4\x97 gyvulininkams praktikams gyvuli\xc5\xb3 laikymo Lietuvoje mokslines rekomendacijas. Dideli nuopelnai kuriant ir tobulinant Lietuvos juodmargi\xc5\xb3 ir Lietuvos \xc5\xbeal\xc5\xb3j\xc5\xb3 galvij\xc5\xb3, Lietuvos balt\xc5\xb3j\xc5\xb3 kiauli\xc5\xb3, Lietuvos juodgalvi\xc5\xb3 avi\xc5\xb3 veisles. Daug dirbta gyvuli\xc5\xb3 dirbtinio s\xc4\x97klinimo srityje, sulaukta pripa\xc5\xbeinimo ir u\xc5\xbesienyje. Buvo i\xc5\xa1ai\xc5\xa1kinami ir rekomenduojami tinkamesni gyvuli\xc5\xb3 laikymo tvartuose ir ganyklose, taip pat pa\xc5\xa1ar\xc5\xb3 ruo\xc5\xa1imo b\xc5\xabdai ir atitinkami racionai, pramonini\xc5\xb3 kombinuot\xc5\xb3j\xc5\xb3 pa\xc5\xa1ar\xc5\xb3, pa\xc5\xa1arini\xc5\xb3 pried\xc5\xb3 ir premiks\xc5\xb3 receptai.'